P r e d k l a d a c i a   s p r á v a

	Na pozvanie predsedu vlády Slovenskej republiky M. Dzurindu sa v dňoch 13. - 14. mája 2001 uskutočnila oficiálna návšteva predsedu vlády Lotyšskej republiky Andrisa Berzinša v Slovenskej republike. 

	Bola to prvá oficiálna návšteva predsedu vlády Lotyšskej republiky na Slovensku od vzniku samostatnej Slovenskej republiky. Predseda lotyšskej vlády rokoval s predsedom vlády SR a prijal ho prezident SR a predseda NR SR. Na pracovnej večeri sa stretol s ministrom zahraničných vecí SR.
	
Predmetom rokovaní boli aktuálne otázky rozvoja slovensko-lotyšských bilaterálnych vzťahov s dôrazom na rozvoj obchodno-ekonomickej spolupráce, problematika európskej a euroatlantickej integrácie, ako aj výmena názorov na dôležité otázky medzinárodných vzťahov. 

	Realizácia návštevy predsedu lotyšskej vlády v SR potvrdila existenciu vzájomne bezproblémových slovensko-lotyšských vzťahov ako aj obojstranného záujmu o ich ďalšie rozširovanie a prehlbovanie. Priebeh návštevy tiež potvrdil obojstranný záujem o spoluprácu malých a stredných krajín tak v predvstupovom období ako  aj po ich vstupe do EÚ.